**Egenerklæringsskjema for bagatellmessig støtte**

Ved forvaltningen av nasjonale tilretteleggingsmidler er Landbruksdirektoratet ansvarlig for at midlene tildeles i samsvar med regelverket om offentlig støtte, som følger av EØS-avtalen art. 61 (1).

Dersom regelverket er gjeldende for den aktuelle søknaden vil tildelingen gjøres i tråd med bestemmelsene om såkalt bagatellmessig støtte.

Alle samarbeidende foretak som vil dra nytte av Landbruksdirektoratets tildeling til et prosjekt, enten ved at de får dekket deler av sine egne prosjektkostnader eller sin andel av prosjektets felleskostnader, må levere egenerklæringer. Prosjektansvarlig skal sørge for at erklæringene blir sendt inn samlet sammen med søknaden i Altinn.

**Rettslig grunnlag**

Det rettslige grunnlaget for tildeling av bagatellmessig støtte er gitt i forskrift av 14. november 2008 nr. 1213 om gjennomføring av EØS-regler om unntak fra notifikasjonsplikt for enkelte former for offentlig støtte. Den nevnte forskriften gjennomfører Kommisjonsforordning (EU) nr. 1407/2013, publisert i EU-tidende den 24.12.2013(OJ L 352, 24.12.2013, s. 1-8).

Egenerklæringen skal hjelpe Landbruksdirektoratet til å påse at støtten vi gir er innenfor rammene av dette regelverket.

* Dersom det gis bagatellmessig støtte i strid med regelverket, vil det føre til et krav på tilbakebetaling av hele støttebeløpet.
* Det er kun tidligere tildelt bagatellmessig støtte som skal oppgis i skjemaet under. I henhold til EØS-regelverket må støttegiver skriftlig informere støttemottaker dersom støtten blir gitt som bagatellmessig støtte. Hvis dere har fått tildelt bagatellmessig støtte tidligere fremkommer det normalt av tildelingsbrevet eller annet dokument at støtten er definert som bagatellmessig støtte.
* Beløpsgrensen for bagatellmessig støtte gjelder per foretak. To selskap vil ansees som ett foretak hvis det ene selskapet holder majoriteten av stemmene i det andre selskapet, eller dersom ett av selskapene, med hjemmel i kontrakt eller vedtekter, har rett til å utøve dominerende kontroll over det andre selskapet. Vurderingene av hva som utgjør et foretak gjøres iht. definisjonen av foretak i kommisjonsforordningens artikkel 2 (2).
* Det er viktig å merke seg at dersom virksomheten er del av et konsern, skal oversikten omfatte all bagatellmessig støtte gitt til konsernet i sin helhet.

**Hva betyr dette i praksis?**

For å kunne motta bagatellmessig støtte, kreves det at støttemottaker ikke har mottatt mer enn 200 000 euro i bagatellmessig støtte over en periode på tre regnskapsår, jf. kommisjonsforordningens artikkel 3 annet punkt.

Beløpsgrensen gjelder all støtte som er motatt som bagatellmessig støtte fra det offentlige i det inneværende og de to foregående regnskapsårene. Beløpsgrensen gjelder samlet tildelt bagatellmessig støtte, og ikke f.eks. per støttegiver eller per prosjekt. Denne beløpsgrensen kan ikke bli overskredet med tildelingen fra Landbruksdirektoratet.

For å kunne ta stilling til om vilkårene for en eventuell tildeling er oppfylt, trenger Landbruksdirektoratet derfor en skriftlig tilbakemelding på om søker har mottatt annen bagatellmessig støtte i det inneværende og de to foregående regnskapsårene. Dersom dere har mottatt annen bagatellmessig støtte i denne perioden, må dere opplyse om hvor mye som er mottatt i skjemaet under og laste opp denne egenerklæringen som vedlegg til søknaden om nasjonale tilretteleggingsmidler. Dersom dere ikke har mottatt bagatellmessig støtte kan dere sette en strek i skjemaet.

**Fyll ut skjemaet nedenfor:**

|  |  |  |  |
| --- | --- | --- | --- |
| Støttegiver | Støtteordning | Støttebeløp | Dato for tildeling av støtte\* |
|  |  |  |  |

\* Med dato for tildeling menes her det tidspunktet virksomheten får innvilget bagatellmessig støtte, uavhengig av når støtten faktisk er blitt utbetalt.

Erklæringen må gis av en person som med sin signatur:

- Bekrefter å være bemyndiget til å avgi erklæringen på vegne av *…. (fyll inn navnet på støttemottaker her),* og

- Erklærer at de avgitte opplysningene er korrekte

Sted/dato:

Signatur: